
ROMÂNIA

JUDEŢUL SATU MARE
CONSILIUL LOCAL AL

MUNICIPIUL SATU MARE
         
HOTĂRÂREA nr. 258/24.09.2026
privind completarea cu art. 341 si 491 a Anexei la Hotărârea Consiliului Local al municipiului Satu Mare nr. 238/11.07.2024
 
Consiliul Local al Municipiului Satu Mare,
Analizând proiectul de hotărâre înregistrat sub nr. 54581/22.09.2026, referatul de aprobare al Primarului Municipiului Satu Mare, înregistrat cu nr. 54584/22.09.2026, în calitate de inițiator, raportul de specialitate al Serviciului Managementul Resurselor Umane, înregistrat sub nr. 54585/22.09.2026, avizele comisiilor de specialitate ale Consiliului Local al Municipiului Satu Mare,

Având în vedere adresa nr. 15912/22.09.2026 înaintată executivului de către directorul executiv al Direcției de Asistență Socială Satu Mare, înregistrată la sediul instituției sub nr. 54483/22.09.2026 și nota de fundamentare a Serviciului Resurse Umane Salarizare din cadrul Direcției de Asistență Socială Satu Mare cu nr. 15807/18.09.2026;
Luând act de prevederile Hotărârii Consiliului Local al Municipiului Satu Mare  privind aprobarea organigramei și a statului de funcții ale Direcției de Asistență Socială Satu Mare, 

În conformitate cu prevederile;

· art. 40 alin. (1) lit. a) lit. b) din Legea nr. 53/2003 Codul Muncii, cu modificările și completările ulterioare,
· art. 538 din OUG nr. 57/2019 privind Codul Administrativ, cu modificările și completările ulterioare,

· art. 113 alin. (5) și art. 121 din Legea nr. 292/2011 a asistenţei sociale, cu modificările şi completările ulterioare,
· art. 1 alin. (3) din H.G. nr. 797/2017 pentru aprobarea Regulamentului-cadru de organizare şi funcţionare ale serviciilor publice de asistenţă socială şi structurii orientative de personal, cu modificările şi completările ulterioare,
Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,
În conformitate cu prevederilr art. 129 alin. (2) lit. a) și d) alin. (3) lit. c) lit.e) şi alin. (7) lit. b) din O.U.G.nr. 57/2019 privind Codul administrativ, cu modificările şi completările ulterioare,
În temeiul prevederilor art.139 alin. (1) şi art.196 alin. (1) lit. a) din O.U.G.nr.57/2019 privind Codul administrativ, cu modificările şi completările ulterioare, 

Adoptă prezenta, 
H O T Ă R Â R E:

Art. 1. Se aprobă completarea cu art. 341 a Anexei la Hotărârea Consiliului Local al municipiului Satu Mare nr. 238/11.07.2024 privind aprobarea Regulamentului de Organizare și Funcționare al Direcției de Asistență Socială      Satu Mare, care va avea următorul cuprins:
” Ar. 34¹ 

   (1) Compartimentul Prevenirea și Combaterea Violenței Domestice este subordonat directorului executiv adjunct.

   (2) Scopul și misiunea: Este asigurarea protecției imediate, a sprijinului psihosocial, juridic și adăpostirii victimelor violenței domestice.

   (3) Atribuții si competențe :

3.1  Monitorizarea cazurilor de violenţă domestică la nivelul municipiului Satu Mare ; 

3.2  Culegerea informaţiilor asupra cazurilor de violenţă domestică de la nivelul municipiului Satu Mare;

3.3  Întocmirea unei evidenţe separate a cazurilor de violenţă domestică de la nivelul municipiului Satu Mare; 

3.4  Asigurarea accesului la informaţii la cererea organelor judiciare şi a părţilor sau reprezentanţilor acestora;

3.5  Informarea şi sprijinirea lucrătorilor poliţiei care în cadrul activităţii lor specifice întâlnesc situaţii de violenţă domestică;
3.6  Identificarea situaţiilor de risc pentru părţile implicate în conflict şi îndrumarea acestora spre servicii de specialitate;
3.7  Colaborarea cu instituţii locale de protecţie a copilului şi raportarea cazurilor, în conformitate cu legislaţia în vigoare;
3.8 Verificarea semnalărilor de violenţă domestică efectuate prin intermediul liniilor telefonice ale instituţiilor publice abilitate, inclusiv al liniilor telefonice de urgenţă, altele decât numărul unic de urgenţă la nivel naţional (SNUAU) - 112;
3.9  Realizarea evaluarii iniţiale a gradului de risc din perspectiva acordării serviciilor sociale, pe baza Fişei pentru evaluarea gradului de risc şi stabilirea măsurilor de siguranţă necesare pentru victimele violenţei domestice, prevăzute în anexa care face parte integrantă din prezenta procedură;
3.10 Informare şi consiliere a victimelor violenţei domestice; 
3.11 Sprijinirea victimele violenţei domestice, prin orientarea acestora către serviciile sociale existente pe raza localităţii/judeţului, adecvate nevoilor acestora; 
3.12 Informarea, consilierea şi orientarea victimei în ceea ce priveşte măsurile de protecţie de care aceasta poate beneficia din partea instituţiilor competente: ordin de protecţie provizoriu, ordin de protecţie, formularea unei plângeri penale, eliberarea unui certificat medico-legal etc.;
3.13 Asigurarea măsurilor de protecţie socială necesare pentru victime, minori, persoane cu dizabilităţi sau persoane cu nevoi speciale, vizate de ordinul de protecţie provizoriu sau ordinul de protecţie, şi păstrarea confidenţialității asupra identităţii acestora;
3.14 Colaborarea cu serviciile de asistenţă medicală comunitară în situaţia în care identifică probleme medicale privind victimele şi/sau copiii lor;
3.15 Realizarea demersurilor necesare pentru depăşirea riscului imediat, după caz, acestea putând consta în: 
   
 (i) sesizarea numărului unic pentru apeluri de urgenţă 112, în situaţiile în care victima necesită îngrijiri medicale de urgenţă ;

   
(ii) sesizarea organelor de urmărire penală, sesizarea organelor de poliţie pentru emiterea unui ordin de protecţie provizoriu, sesizarea instanţelor judecătoreşti în vederea emiterii ordinului de protecţie;

 
(iii) orientarea către Centrul Social de Urgență pentru Adulți – Adăpost de Noapte Satu Mare sau, după caz, către furnizorii privaţi de servicii sociale, acreditaţi în condiţiile legii, în vederea găzduirii în centre rezidenţiale adecvate nevoilor şi aplicării managementului de caz pentru victime şi, după caz, pentru agresori.

3.16 Intervenția în cazurile de violenţă domestică, la solicitarea organelor de poliţie, atunci când prin ordinul de protecţie provizoriu s-a dispus măsura evacuării temporare a agresorului din domiciliu, iar acesta din urmă a solicitat, potrivit legii, cazarea într-un centru rezidenţial.
Art. 2. Se aprobă completarea cu art. 491 a Anexei la Hotărârea Consiliului Local al municipiului Satu Mare nr. 238/11.07.2024 privind aprobarea Regulamentului de Organizare și Funcționare al Direcției de Asistență Socială Satu Mare.

” Art. 491
(1) Scopul și misiunea: Banca Locală de Alimente vizează incluziunea socială prin implicarea activă în combaterea risipei alimentare și redirecționarea resurselor alimentare, în condițiile legii, colectând produse agroalimentare de la procesatori, furnizori, supermarketuri, etc.

(2) Atribuții si competențe :

2.1 Asigurarea activităților de colectare, sortare și depozitare, în vederea distribuirii către persoanele defavorizate din municipiul Satu Mare, precum și către centrele din subordinea DAS Satu Mare, a altor parteneri și organizații nonguvernamentale;

2.2  Dezvoltarea de programe de implicare socială și voluntariat;

2.3  Creșterea calității vieții și ameliorarea stării de sănătate a persoanelor provenite din grupurile vulnerabile;

2.4  Comunicarea și colaborarea cu alte servicii sociale, precum și cu reprezentanții societății civile care desfășoară activități în domeniu, cu reprezentanții furnizorilor privați de servicii sociale, precum și cu persoanele beneficiare;

2.5  Gestionarea și funcționarea unui sistem integrat de colectare a deșeurilor;

2.6  Organizarea de evenimente publice de strângere de fonduri/evenimente caritabile sau alte evenimente ce au ca scop asigurarea finanțării programelor de asistență socială implementate prin Banca Locală de Alimente;

2.7  Administrarea fondurilor pe care le are la dispoziție; atragerea de finanțare externă: donații, sponsorizări, organizarea de evenimente, valorificarea produselor excedentare;

2.8  Promovarea voluntariatului și a implicării comunitare, promovarea protecției mediului înconjurător și a combaterii efectelor risipei alimentare.”

Art. 3. Primarul Municipiului Satu Mare duce la îndeplinire prezenta hotărâre, prin intermediul Serviciului Managementul Resurselor Umane din cadrul Primăriei Municipiului Satu Mare și al directorului executiv al Direcției de Asistență Socială Satu Mare. 

Art. 4. Celelate prevederi ale Hotărârii Consiliului Local Satu Mare nr.238/11.07.2024 privind aprobarea Regulamentului de Organizare și Funcționare al Direcției de Asistență Socială Satu Mare, rămân nemodificate.
Art. 5. Prezenta hotărâre se comunică:

· Instituției Prefectului-Județul Satu Mare,

· Primarului Municipiului Satu Mare, 

· Agenției Naționale a Funcționarilor Publici prin grija Direcției de Asistență Socială Satu Mare,

· Serviciului Managementul Resurselor Umane și

· se publică în Monitorul Oficial Local al Municipiului Satu Mare.

                Președinte de ședință,                            Contrasemnează

                Cernea Victor - Ioan                               Secretar general,
                                                                             Mihaela Maria Racolța

Prezenta hotărâre a fost adoptată în ședință ordinară cu respectarea prevederilor art. 139 alin. (1) din O.U.G. nr. 57/2019 privind Codul administrativ, cu modificările și completările ulterioare;

	Total consilieri în funcţie
	23

	23

	Abţineri

